27. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 600 της 3/17 Σεπτ. 1962 (ΦΕΚ Α΄ 146) Περί νομιμοποιήσεως παραχωρήσεων γενομένων υπό Οικοδομικών Συνεταιρισμών Αστών Προσφύγων ως και τοιούτων γενομένων εν τη πόλει Ορεστιάδος. Έχοντες υπ’ όψει: α)Τας διατάξεις της παρ. 7 (περίπτ. β) του άρθρου τετάρτου του Ν.Δ. 4176/1961 «περί κυρώσεως, τροποποιήσεως και συμπληρώσεως της υπ’ αριθ. 111/1960 πράξεως του Υπουργικού Συμβουλίου κλπ.» (ΦΕΚ 128/1961), β)την υπ’ αριθ. Ζ1/1495/ 1961 απόφασιν του Υπουργού Κοινωνικής Προνοίας «περί εκχωρήσεως αρμοδιοτήτων εις τον Υφυπουργόν Κοιν. Προνοίας» (ΦΕΚ 420/26.11. 1961 τεύχος Β΄), γ)την υπ’ αριθ. 461/1962 γνωμοδότησιν του Συμβουλίου Επικρατείας, προτάσει του Ημετέρου, επί της Κοινωνικής Προνοίας Υφυπουργού, απεφασίσαμεν και διατάσσομεν: Άρθρ.1.-1.Παραχωρήσεις εκ μέρους Οικοδομικών Συνεταιρισμών, συσταθέντων δυνάμει των διατάξεων του Ν.Δ. της 5 Ιουλ. 1927 «περί συστάσεως Οικοδομικών Συνεταιρισμών Αστών Προσφύγων», ως αύται συνεπληρώθησαν ή ετροποποιήθησαν, ή συνεταιρισμών υπαχθέντων μετά την σύστασίν των εις τας ανωτέρω διατάξεις γενόμεναι προς μέλη αυτών, δυνάμει προσωρινών τίτλων (προσωρινού παραχωρητηρίου, πρακτικού διανομής, κληρώσεως, πράξεως εγκαταστάσεως ή καθ’ οιονδήποτε άλλον τρόπον προβλεπόμενον υπό του Καταστατικού των), νομιμοποιούνται δια της εκδόσεως της κατά το άρθρ. 11 του υπ’ αριθ. 330/1960 Β.Δ/τος αποφάσεως (παραχωρητηρίου). Η νομιμοποίησις αύτη ενεργείται επί καταβολή εφ’ άπαξ ποσού υπέρ ΥΔΑΠΣ οριζομένου εις δραχ. 2.000 εφ’ όσον το ακίνητον κείται εντός της περιοχής της τέως Διοικήσεως Πρωτευούσης και εις δραχ. 1.000 εφ’ όσον ευρίσκεται εν τη λοιπή Επικρατεία. 2.Εάν το παραχωρηθέν ως ανωτέρω υπό του Συνεταιρισμού ακίνητον δεν κατέχεται υπό της προσφυγικής οικογενείας, ήτις ως μέλος του Συνεταιρισμού, είχε τύχει της αρχικής ως ανωτέρω παραχωρήσεως, αλλά υπό ετέρας οικογενείας βάσει πράξεως πωλήσεως εκ μέρους του Υπουργείου Κοινωνικής Προνοίας, ή εγγραφής εις τα κτηματολόγια της αρμοδίας αυτού Υπηρεσίας, ή άλλης πράξεως της διοικήσεως, εξαιρέσει οριστικού παραχωρητηρίου, το αρμόδιον Νομαρχιακόν Συμβούλιον Στεγάσεως αποφαίνεται οριστικώς περί της νομιμοποιήσεως του τίτλου τούτου, επ’ ονόματι του ήδη κατόχου. Το υπέρ ΥΔΑΠΣ εφ’ άπαξ ποσόν δια την περίπτωσιν ταύτην καθορίζεται εις δραχ. 4.000 εάν πρόκειται περί δικαιούχου προσφυγικής οικογενείας, εις δραχ. δε 8.000 εάν πρόκειται περί μη δικαιούχου οικογενείας. 3.Η αίτησις νομιμοποιήσεως, συνοδευομένη  υπό    των    απαραιτήτων    δικαιολογητικών,   δέον (Αντί της σελ. 339(α) Σελ. 339(β) 61  Αποκατάστασις Αστών Προσφύγων 35Α.Ζ.α.27 να υποβληθή εις την υπηρεσίαν του οικείου Κέντρου Κοινωνικής Προνοίας εντός ανατρεπτικής προθεσμίας δύο ετών, από της ισχύος του παρόντος. Η ανωτέρω προθεσμία παρετάθη μέχρι 31 Δεκ. 1968 δια της παρ. 1 άρθρ. 5 Ν.Δ. 4546/1966 (κατωτ. αριθ. 32) και μέχρι της 31 Δεκ. 1972 δια του άρθρ. 6 Ν.Δ. 944/1971 (κατωτ. σελ. 440,10). 4.Μη υποβαλλομένης εμπροθέσμως της αιτήσεως προς νομιμοποίησιν ή μη καταβαλλομένου του εφ’ άπαξ ποσού, εντός της τασσομένης υπό της υπηρεσίας προθεσμίας, ήτις δεν δύναται να είναι μεγαλυτέρα των δύο ετών ή απορριπτομένης της αιτήσεως το ακίνητον αναλαμβάνεται υπό του Υπουργείου Κοινωνικής Προνοίας κατά τας διατάξεις του άρθρ. 87 του υπ’ αριθ. 330/1960 Β.Δ/τος. Άρθρ.2.-1.Παραχωρήσεις ακινήτων τελούντων υπό την διαχείρισιν του Υπουργείου Κοινωνικής Προνοίας και ευρισκομένων εντός της περιοχής του Δήμου Ορεστιάδος, ενεργηθείσαι δι’ οιασδήποτε μορφής προσωρινού τίτλου, ή πρακτικού διανομής ή κληρώσεως ή καθ’ οιονδήποτε άλλον τρόπον υπό του τοπικού Συμβουλίου Στεγάσεως ή της τέως Ε.Α.Π. ή ετέρας αρμοδίας Δημοσίας Αρχής ή υπό της διοικήσεως Οικοδ. Συνεταιρισμού, λειτουργήσαντος κατά τας διατάξεις του Ν.Δ. της 5 Ιουλ. 1927» περί συστάσεως Οικοδομικών Συνεταιρισμών Αστών Προσφύγων», ως αύται ετροποποιήθησαν ή συνεπληρώθησαν, νομιμοποιούνται δι’ αποφάσεως του Νομάρχου Έβρου, μετά γνώμην του παρ’ αυτώ Νομαρχιακού Συμβουλίου Στεγάσεως, επ’ ονόματι των αρχικών δικαιούχων ή των καθολικών διαδόχων αυτών, επί καταβολή ποσού εφ’ άπαξ υπέρ ΥΔΑΠΣ εκ δραχ. 1.000 εάν πρόκειται περί οικοπέδου και δραχ. 2.000 εάν πρόκειται περί οικήματος. Εάν οι αυτοί δικαιούχοι κατέχουν εν Ορεστιάδι και έτερα ακίνητα εκ των υπό την διαχείρισιν του Υπουργείου Κοινωνικής Προνοίας τελούντων εξ αγοράς ή άλλης αιτίας η νομιμοποίησις δι’ έκαστον τούτων ενεργείται επί καταβολή εφ’ άπαξ ποσού (ΥΔΑΠΣ) εκ δραχ. 3.000 προκειμένου περί οικοπέδου και δραχ. 6.000 προκειμένου περί οικήματος. Εάν τα ακίνητα ταύτα δεν ευρίσκονται υπό την κατοχήν των αρχικών δικαιούχων αλλά τρίτων κατεχόντων ταύτα δυνάμει οιασδήποτε μορφής τίτλου μεταβιβάσεως, η ως ανωτέρω νομιμοποίησις ενεργείται επ’ ονόματι των τελευταίων τούτων κατόχων, επί καταβολή ποσού εφ’ άπαξ (ΥΔΑΠΣ) εκ δραχ. 3.000 εάν πρόκειται περί οικοπέδου και δραχ. 6.000 εάν πρόκειται περί οικήματος. Εάν όμως η νομιμοποίησις της περιπτώσεως ταύτης αναφέρεται εις τα περισσότερα του ενός ακίνητα δια τον αυτόν δικαιούχον τα ποσά ταύτα προσαυξάνονται κατά 4.000 δραχμάς δι’ έκαστον ακίνητον. Σελ. 340(β) Τεύχος 423-Σελ. 34 2.Η κατά τας διατάξεις του παρόντος νομιμοποίησις ενεργείται κατόπιν αιτήσεως υποβαλλομένης εκ μέρους του ενδιαφερομένου εντός προθεσμίας δύο ετών από της δημοσιεύσεως του παρόντος και συνοδευομένης υπό α)πιστοποιητικού του Δήμου Ορεστιάδος περί της συνθέσεως της οικογενείας του αιτούντος, ως και την Διεύθυνσιν του κατεχομένου ακινήτου, μετά των κτηματολογικών στοιχείων αυτού. β)Βεβαιώσεως του οικείου Δήμου ή Κοινότητος περί της εγγραφής του αιτούντος και των μελών της οικογενείας του εις τα οικεία Δημοτολόγια. γ)Των λοιπών δικαιολογητικών και στοιχείων (προσωρινόν παραχωρητήριον, τίτλος κληρώσεως, απόδειξις καταβολής του όλου ή μέρους του τιμήματος τίτλος αγοράς κλπ.) βάσει των οποίων θεμελιούται το κατά τας διατάξεις του παρόντος δικαίωμά του. Εν η περιπτώσει δεν δύνανται οι ενδιαφερόμενοι να προσκομίσουν στοιχεία περί της αρχικής παραχωρήσεως, ως εν τη παρ. 1 αναφέρεται, λόγω απωλείας τούτων συνεπεία των γεγονότων του τελευταίου πολέμου, τα στοιχεία ταύτα δύνανται να αναπληρωθώσι δια πιστοποιητικού του Δήμου Ορεστιάδος, βεβαιούντος περί τούτων εκ των παρά τω αρχείω του Δήμου ή άλλης Δημοσίας αρχής ευρισκομένων στοιχείων, εκ προσωπικής αντιλήψεως του υπογράφοντος Δημάρχου ή κατόπιν ερεύνης. δ)Υπευθύνου δηλώσεως, του αιτουμένου την νομιμοποίησιν περί της οικογενειακής καταστάσεώς του, τον τρόπον και χρόνον κτήσεως του ακινήτου, ούτινος αιτείται την νομιμοποίησιν, ως και ότι ούτος έχει σήμερον την κατοχήν τούτου. Η εν αρχή της ανωτέρω παρ. 2 προθεσμία παρετάθη μέχρι 31 Δεκ. 1968 δια της παρ. 1 άρθρ. 5 Ν.Δ. 4546/1966 (κατωτ. αριθ. 32) και μέχρι της 31 Δεκ. 1972 δια του άρθρ. 6 Ν.Δ. 944/1971 (κατωτ. αριθ. 4). 3.Η νομιμοποίησις αύτη ενεργείται δια της εκδόσεως της κατά το άρθρ. 11 του υπ’ αριθ. 330/60 Β.Δ/τος αποφάσεως (παραχωρητήριον) μετά γνώμην του Νομαρχιακού Συμβουλίου Στεγάσεως Έβρου. Το Συμβούλιον τούτο αποφαίνεται οριστικώς και επί παντός θέματος ανακύπτοντος κατά την εφαρμογήν του παρόντος, ως προς τον τίτλον κτήσεως, την κατοχήν και την εξομάλυνσιν πάσης διενέξεως μεταξύ πλειόνων, αιτουμένων την νομιμοποίησιν του αυτού ακινήτου, ή ισχυριζομένων ότι έχουν την νομήν τούτου. Εν η περιπτώσει το αυτό ακίνητον διεκδικείται, λόγω διαιρέσεως του αρχικού δικαιώματος ή εξ άλλου λόγου υπό πλειόνων, τούτο δύναται εφ’ όσον συντρέχουν αι λοιπαί νόμιμοι προϋποθέσεις, να παραχωρήται κατά συνιδιοκτησίαν εις τούτους. 62  Αποκατάστασις Αστών Προσφύγων 35Α.Ζ.α.27 4.Εν η περιπτώσει δεν δύναται εκ των υπ’ όψει του Συμβουλίου Στεγάσεως τιθεμένων στοιχείων να βεβαιωθή η κατοχή του ακινήτου βάσει τίτλου ως ανωτέρω, η νομιμοποίησις του ακινήτου δύναται να ενεργηθή επ’ ονόματι του σημερινού κατόχου. Εν τη περιπτώσει ταύτη τα εφ’ άπαξ ποσά υπέρ ΥΔΑΠΣ καθορίζονται εις δραχ. 8.000 προκειμένου περί οικοπέδου και εις δραχ. 10.000 προκειμένου περί οικήματος. 5.Τα δυνάμει του παρόντος καθοριζόμενα ποσά καταβάλλονται εντός της υπό της Υπηρεσίας του Κέντρου Κοιν. Προνοίας Έβρου καθοριζομένης προθεσμίας, ήτις δεν δύναται να είναι μεγαλυτέρα των δύο ετών. 6.Μη υποβαλλομένης εμπροθέσμως της αιτήσεως προς νομιμοποίησιν ή μη καταβολής του εφ’ άπαξ ποσού εντός της τασσομένης υπό της υπηρεσίας προθεσμίας ή απορριπτομένης της αιτήσεως το ακίνητον αναλαμβάνεται υπό του Υπουργείου Κοιν. Προνοίας κατά τας διατάξεις του άρθρ. 87 του υπ’ αριθ. 330/60 Β.Δ/τος. Εις τον αυτόν επί της Κοινωνικής Προνοίας Υφυπουργόν, ανατίθεμεν την δημοσίευσιν και εκτέλεσιν του παρόντος. 